ईद से एक दिन पहले सामने आया बीजेपी सांसद का बयान, किसी भी धर्म के त्योहार के कारण असुविधा...  
बीजेपी सांसद का आया बयान
त्योहार को लेकर रखी यह राय
लोकसभा चुनाव के दौरान हुआ था विवाद
उत्तर प्रदेश के बुलंदशहर से भाजपा के सांसद भोला सिंह ने त्योहार मनाने को लेकर एक बयान दिया है. न्यूज एजेंसी एएनआई से बातचीत के दौरान कहा, त्योहार मनाते समय यह देखा जाना चाहिए कि इससे दूसरों को असुविधा न हो. हिंदू होली, दिवाली, रक्षा बंधन मनाते हैं और पूरा देश मनाता है लेकिन हमारे त्योहारों के कारण कभी भी असुविधा का अनुभव नहीं रहा है. भोला सिंह का कहना है कि किसी भी धर्म के त्योहार के कारण असुविधा होने नहीं होनी चाहिए, यदि ऐसा होता है तो उस पर कार्रवाई की जानी चाहिए.

BJP MP from Bulandshahr, Bhola Singh: If there is inconvenience due to someone's festival of any religion, it should not be done. A place has been designated for expressing your devotion, roads should not be blocked. If it happens it is wrong, action should be taken. (04.06.2019) https://t.co/m0tKuNPf3F

भोला ने आगे कहा, 'अगर किसी धर्म के त्योहार के कारण असुविधा होती है, तो ऐसा नहीं किया जाना चाहिए. आपकी धार्मिक भावनाओं को व्यक्त करने के लिए एक स्थान निर्दिष्ट किया गया है, इसलिए सड़कों को अवरुद्ध नहीं किया जाना चाहिए. अगर ऐसा होता है तो यह गलत है, कार्रवाई की जानी चाहिए''. बीजेपी सांसद भोला सिंह का यह बयान ईद के एक दिन पहले आया.
बता दें, लोकसभा चुनाव में मतगणना के दौरान बुलंदशहर से बीजेपी के सांसद भोला सिंह (Bhola Singh) को नज़रबंद कर दिया गया था. उनपर नियम तोड़ने का आरोप था. कथित जानकारी के मुताबिक भोला सिंह (Bhola Singh) मतदान केन्द्र के भीतर लोगों से मिले थे और उनके साथ फोटो खिंचवाई थी. इस मामले में उनको नोटिस भी जारी किया गया था.